A reunión durou horas.
Os do restaurante tiveron que ir por máis comida,
pero voso pai non probou bocado.
Para ba, comer ante un adversario indica debilidade.
Ao final, hai acordo e todos respiramos. Non ten que morrer ninguén.
Pero, entón, o camareiro trae a conta.
Que?
Non deixar pagar considérase un insulto.
O Gran Sun e o líder da San Ceng Hui poñen a man na conta e non soltan.
O Gran Sun dálle un sopapo, sacan todos as armas berrando
e eu: "Merda! Imos morrer pola conta das empanadillas!"
E que pasou?
Sun Tai Tai.
Irrompe na sala e ponse a rifarlles a todos os da San Ceng Hui.
"Coñezo a túa nai. Que ía pensar se vise isto?"
Ou: "Vaia falta de respecto."
Púxoos a caldo un por un ata que recuaron e o Gran Sun pagou.
Xa podes ter unha arma grande.
Ninguén ten nada que facer contra unha nai taiwanesa.
Ba non matara os líderes da San Ceng Hui?
Un mes despois.
A reunión era unha trampa para identificar os implicados.
Cando deixaron pagar ao Gran Sun, soubo que eran débiles.
Nunca oíra esa historia.
Teus pais eran un bo equipo. Montaron os Dragóns de Xade.
Hai moito tempo.
Ti non estabas tan gordo.
Contra.
Oi, que carallo.
Moito a estrañaba.
Imos falar de negocios.
Bruce, colle o prato e vai ver a tele.
Eu creo que debía quedar.
Bruce non forma parte disto e nunca formará.
Bruce demostrou que é útil. Dun xeito atípico, pero útil.
Se oír isto aumenta as probabilidades de que me torturen e/ou me maten,
pois non, non son nada útil.
Ves?
E TK, ti vaite tamén.
E nada de escoitar o que falamos.
Yuan recibiu un anaco dun salgueiro envolto nunha gasa amarela.
Iso significa que Chan Adormecido acepta reunirse.
E vai levar o fillo, Lee Durmiñón, e a súa xente.
Adormecido é dos fantasmas máis poderosos das tríades.
Unha reunión así é algo histórico. Non houbo outra desde hai máis de 20 anos.
Baixácheslle os pantalóns ao masacrarlle o tipo do marisco.
Agora anda co cu ao aire por aí. Ten que aceptar o cadrado.
Perdón, que é un cadrado?
- Nada de escoitar. - Perdón.
- Estamos a un metro! - É unha reunión de tríades.
Dous triángulos fan un cadrado.
A xeometría é moito, tío.
E se vén para matarnos a todos?
- Actuar nun cadrado está prohibido. - Hai precedentes.
Co debido respecto, non é boa idea que asista Sun Tai Tai.
E se é o que quería Adormecido desde o principio?
Sacala á luz e liquidala.
- Por que ían querer matar a mamá? - Tanto dá.
Eu vou.
Quen queira ir por miña nai ten que pasar por min.
Ela vai.
Ten que estar todo organizado, ata o último detalle.
Zona neutral. Interior. Con 100 metros de separación entre edificios.
Múltiples saídas e tellado aberto.
Gústalle voar cousas polos aires.
Ka Spa valería.
É un spa coreano aberto 24 horas.
Hai que poñer pantalóns curtos e chinelas do sitio,
así que nada de armas agochadas. E pelexar en chinelas debe ser imposible.
Unha vez probei co baloncesto...
- Vale xa. - ...e escordei un pé.
- Para o teu cuarto. - Vale.
Pois é perfecto.
Cheo de civís, luminoso... E a comida ten unha pintaza.
E...
tedes a Terrence Kang.
Terrence Kang.
TK. É o meu nome.
Ese sitio está no medio e medio de Koreatown.
O que significa que vós, colegas chineses, sodes ben afortunados
de ter un amigo do país da mañá serena.
Os que levan esa zona son colegas meus.
Podo organizar unha reunión para evitar problemas.
Estaría moito máis cómodo tendo a aprobación deles.
Feito. Imos Bruce e eu falar con eles mañá.
Non, vas ti.
Bruce vai á clase.
É o fillo de Adormecido, Lee Durmiñón.
Adormecido aterrou nos Ánxeles.
Xa sei que che mandou vir miña nai, pero podo coidarme só.
Tes razón.
Pero, se túa nai me manda vixiarte, eu vixíote.
Sempre fas o que manda miña nai?
Entre ti e eu, ela sempre foi o cerebro dos Dragóns de Xade.
A min non me gusta pensar, prefiro recibir ordes de alguén tan listo coma ela.
- Sempre ten razón. - Seguinte?
- Non. - Ola.
- Nin de broma. - Anda...
Por favor, teño para pagar todo o semestre.
Estás no que nós chamamos "moratoria".
Sabes o que significa?
- Non. - Significa "largo". Seguinte.
Estasme botando?
Iso é...
racista.
Son coreana.
Por iso. Estarasme a castigar
polos crimes de guerra dos meus antepasados contra os teus.
E, se é así,
para que conste, pedimos perdón...
Bruce, pagas sempre tarde.
Seguramente pagarás tarde o próximo semestre e o próximo...
Imos pagar tres semestres por adiantado.
Queda co cambio.
E
pedimos perdón.
- O pasado pasado está. - Perdón.
Tío, iso foi moito!
Mira para este sitio.
O aire fresco,
a aprendizaxe...
E ese recendo?
Churros. Hai un tipo cun carriño.
Oe.
Pódoche pedir un consello?
Creo que Charles me quere na reunión do Ka Spa.
Quere, si.
Es seu irmán.
A familia necesítate.
Xa, iso xa o pillo, pero...
non quero ter nada que ver coa vida turbia.
Pero si que che pague as taxas en efectivo.
Vale, iso é certo.
Pero
miña nai deixou ben claro que me quere á marxe.
Entre a espada e a parede.
Dicías que lle faga caso a ela, que sempre ten razón.
Si, pero Charles tamén.
- Que pasa se quero facer o que eu queira? - En Taiwán hai unha palabra para iso.
Estadounidense.
En todo caso, tes que decidir ti, xiao di.
Iso non é o meu.
O que? Ser un home?
Ei, Bruce!
Gústaslle.
- Xa lle pediches para saír? - Merda, vén aí.
- Non me deixes en ridículo. - Ti primeiro.
- Ei, Bruce. - Ola.
Ola. Quen é o teu amigo?
É meu tío.
Tío Botas Sanguentas.
Grace!
Veña, lánzamo! Que fas?
Está cabreado pola malleira que lle estou dando.
Damos unha volta?
Ide diante. Eu sígovos.
Un pouco raro, pero sen fallo.
- Collo o frisbee e veño. - Vale.
Túa nai e teu irmán dixéronche que os vin?
Son moi simpáticos.
- De verdade? - Non.
Pero non che ía dicir que son uns imbéciles.
Ala.
Pois si que se che dá ben isto.
Hai que ter bo pulso.
Supoño que pensa que é bo momento para estirar.
Meus pais fano seguido.
Sentadas no supermercado ou extensións de cadeira no aparcadoiro.
É un bo xeito de pasar o tempo morto.
- Sabes a conta de memes? - Asiáticos fan exercicio en público!
Si.
- Queres quedar? - Seguímonos en Instagram?
- Non, o que dixeches ti. - Vale.
Hoxe á noite vou actuar no Groundlings. Se queres vir...
Aínda non estou no equipo. O de hoxe é coma unha proba.
Si.
Gústame a idea de algo totalmente novo creado por xente con talento
que arrisca todo para facer deste mundo un lugar máis feliz.
É a descrición máis sincera da improvisación teatral que oín na vida.
E gústame a posibilidade dunha humillación total desas que che cambian a vida.
- Ata a noite. - As portas abren ás oito.
Disto había na festa de aniversario da nena
e nalgúns cadáveres da discoteca Sure Sure.
Para diferenciar amigos de inimigos cando se complica.
Hostia, é un código QR.
Podería ser a entrada a unha rede.
Veña.
Nada.
Había un móbil Huawei na escena da Sure Sure. Déixame velo.
Vou ter moito coidado, prometido.
Douche o móbil se soltas a bolsa.
Estoume sentido acosada e xulgada.
A última vez que entraches aquí deixáchesme pos na mesa.
Manchei as mans e, cando fun mexar, foi coma poñer un condón incandescente.
Si. E, se entra alguén e ve os pos de lume coreano procesado por todas as partes,
van saber que te deixei entrar eu a mirar isto cando non debía.
Vaia porcallada.
Non estás facendo amigos con isto, sabes?
Seica os teus compañeiros
teñen que ocuparse dos teus casos mentres ti andas á caza das tríades.
A ver, os dous montamos casos, non?
Só temos un pequeno desacordo sobre o punto de partida.
Puta merda, está bloqueado.
Non.
De ningunha maneira.
Apunta aí que o levei.
Estamos pechados.
Ola.
O xefe conta con nós.
Vale, vamos.
Telo controlado?
En San Gabriel serás ti o rei, pero estes cabróns son a miña xente.
Veña.
Ola, xefe!
Son Terrence Kang.
Meu irmán facía entregas para ti.
Jonathan. Coñécelo?
Ata que o detiveron por venderlle aparatos de aire acondicionado roubados á secreta.
Teu irmán éche burro de carallo.
E seica a ti tamén che chega ben.
Non o tiñas controlado?
Que si.
A ver...
só dicía que entre ti e eu... todo ben, non? A cousa flúe.
Pallaso. Non flúe, non.
Accedín a esta reunión por respecto aos Dragóns de Xade.
Unha xogada astuta, xefe.
Canto tempo, Lee Durmiñón.
Non nos gustaría faltarlles ao respecto e desatar a infame ira de Pata de Cadeira.
- Non sabía que falabas coreano, Durmiñón. - Dous anos en Oxford.
Co mandarín, inglés, francés e ruso chegas a onde chegas.
Vaia.
Levas un peiteado perfecto, Durmiñón. Pareces Ekin Cheng en Young and Dangerous.
Moi amable.
Ídesvos chupar a pirola un ao outro aquí ou queredes un cuarto?
Falas inglés?
Nacín en Pomona, papón!
O irmán do burro,
que é outro burro máis, dixo que queredes permiso para reunirvos no Ka Spa.
Precisamos terreo neutral.
- Sen armas. - Nin atención.
Non quero lerias chinesas.
Podedes celebrar o cadrado no meu terreo, pero quero unha garantía por se acaba mal.
Poñémosche diñeiro nun depósito bloqueado en media hora. 200 000.
200 000 é chatarra para vós.
Pagariádelo a cambio de podervos matar uns os outros no meu local.
A garantía, humana.
- Queda con el. - O que?
Si, perfecto.
O burro queda con nós.
A ver, non me quero poñer repugnante,
pero, como refén, vanse perder as miñas habilidades.
Cáeslle ben á xente, TK.
Manteralos tranquilos para eu non preocuparme durante a reunión.
Só confío en ti para isto.
- Si, capitán. - Para con iso.
Xa, perdón. Vale.
Oe.
Sinto o de teu pai.
Mira de lembrar como se fuma.
Algo máis.
Adormecido acepta todas as condicións.
Menos unha.
Aceptaron?
Si.
Hai que repasar os detalles outra vez e logo outra vez.
Adormecido vai pedir máis do que merece. Sempre foi un ansioso.
Aceptaron todo,
cunha excepción.
Dixo que sería un insulto
ter unha muller no centro dunha reunión tan histórica.
Igual Xing tiña razón.
É arriscado de máis que vaias.
Se che pasase algo, todas as tríades se aliñarían para aniquilarnos.
Vou facer a cea.
Aproveita o tempo.
Escolle o camiño.
Vive o momento.
- Saúde! - Saúde!
Saúde!
- Iso! - Esta noite, vivimos.
- Conseguín un contacto no club Leo. - O que? Leo?
Entrar aí é máis difícil que facerse astronauta.
Ás veces está baleiro por non haber ninguén con clase para entrar.
- Eu vou. - Diso nada!
Tes a actuación.
Prometíchesme centrarte na carreira e niso do teatro.
Improvisación, mamá.
O teu numeriño é máis importante que os negocios da familia.
Vai estudar o guión.
- Non hai guión. - Unha actuación sen guión? Es mimo?
Non hai guión porque o inventan sobre a marcha.
É unha parvada,
pero gústalle.
A min encántanme as parvadas. Se lle gusta, eu vou apoiar a xiao di.
- En serio? - Eu quero velo.
- É coma Hamilton? - Que obsesión.
Non é Hamilton.
Son coma o meu país, novo, loitador e famento.
Non desaproveitarei a oportunidade.
Irei cunha bolsa ao King's College.
- Que? - Non é por me gabar,
pero deixo a todos a abanear.
Mira para nós.
Todos con Bruce.
- Señora Sun, vístase. - Non, iso non é para min.
Non me gusta nada que pase sen planificar.
Eu vou ir xogar ao mahjong,
a ver se os soldados de Adormecido falan de máis.
Sun Tai Tai.
Sempre mirando de coller a dianteira.
Era a única opción.
Benvidos ao teatro Groundlings. Por favor, poñan os móbiles en silencio.
Benvidos ao teatro Groundlings!
Grazas.
Moitas grazas por vir.
Para empezar, pídolle unha palabra ao público.
- Avión! - Morado!
Mono! Mapache!
Mapache! Gústame. A ver a onde vai dar.
Mamá, podo quedar con esta mascota do bosque?
Non podes quedar con outro mapache. Xa temos dez esquíos...
É o día 700.
Elaboramos unha poción mapachil.
Exterminamos a poboación humana. Que vivan os mapaches!
- Estiveches fantástico, xiao di. - Si?
- Si, señor! - Grazas.
Faltoulle rap.
Vale. Tomo nota.
Ola! Perdón, pódovolo roubar?
Vale. Bruce.
Ola.
Oe.
Non sei como dicirche isto doutro xeito, pero...
querémoste no equipo.
- En serio? - Si.
- Si! - Seguro?
Isto non é un hobby, é un estilo de vida. Quedamos a diario.
Mañá actuamos para unha empresa. Estás libre?
Si.
Claro que si. Libre coma un paxaro.
Vale. Resposta correcta. Saímos ás 5:00. Son tres horas de viaxe.
- Vale. - Ei.
- Perdoa. - Ola!
- Graciosísimo. - Grazas!
Esqueceume traerche flores, así que traio algo de beber.
Como sabías que me encanta algo de beber?
Falando de algo de beber, imos agora para o Leo. Podías vir con nós.
- Vou, si. - Si?
- Ala! Vale. - Vale.
Perfecto!
- Xa? - Si, aparquei fóra. Veña.
A xuventude, meu irmán. Lembras esa época?
Oe.
¿Que pasa con mamá
para que todos a protexades coma a raíña dun taboleiro de xadrez?
Tes que decidir quen es.
Non podes ter servizo de botella e universidade gratis
se non fas a túa parte.
Mamá mátame se vou.
Non tiñas problema en mentirlle co da improvisación porque era para ti.
Que ía facer eu no cadrado ese?
O noso pai pode ser que non se recupere.
E acabarei levando eu o peso todo.
Necesitarei xente de fiar.
Abríronseche os ollos,
pero tes que abrilos aínda máis.
Protexer a familia é todo.
Vale.
Que eu,
un simple estudante de medicina,
vaia a esa reunión historicamente perigosa de criminais expertos protéxeme a min?
Porque eu tamén son "a familia", non?
Non vou deixar que che pase nada.
Eu non quero ser un gánster.
Só che pido que sexas o meu irmán.
Ei! Levas aí sentado demasiado tempo. Vamos!
Aí!
Tes unha dobre pálpebra profundísima.
É real ou falsa?
Estas pálpebras son 100 % naturais, nena.
Que sorte. Eu uso adhesivos.
O que?
Demencial!
Queres velo?
Ala.
Que versión de min che gusta máis?
Gústanme as dúas!
De que vai a túa familia?
Tío Botas Sanguentas, servizo de botella no Leo...
Parece que ti e teu irmán vos criastes en casas totalmente diferentes.
É complicado. Impórtache se non falamos diso?
Claro.
Só digo que non parece que sexas coma eles.
Tes a túa personalidade.
No bo sentido.
- O meu... - Que?
Tiñas o meu adhesivo no queixo.
- Perdón. - Merda.
Si.
Son Alexis Kong. Deixa unha mensaxe.
Alexis.
Só quería saudar.
Ola.
Só quería saudar.
Ola.
QUE BARULLO. ONDE ESTÁS?
NUNHA DISCOTECA. TI ONDE ESTÁS?
NA TÚA CABEZA, POLO QUE SE VE.
NON, É QUE...
EU ESTOU NA TÚA?
Señora Kong, todo listo.
Ole que recende!
Tío, esta noite foi moito! Tiñamos que saír así seguido.
Non, xiao di.
Só saímos así antes das grandes reunións. Por se algún de nós non sobrevive.
Se ao final vés mañá,
que sexa ben dereito, cos ombros atrás, coma se che importase.
Oe...
ti cres que lle caería ben a meu pai?
Es o seu fillo.
O Gran Sun non ten memoria nin expectativas.
Gústanlle os homes que actúan no seu beneficio
e odia os homes que actúan para estorbar.
Sempre che gustou deixar todo impecable antes de durmir, desde neno.
Se descobres
que Chan Adormecido estaba detrás de todo isto,
se el lle disparou a teu pai, mandou xente por nós
e lle declarou a guerra ao noso nome...
Sei que esta reunión se convocou en paz,
pero sabes ben o que debes facer mañá.
Actúa
e acaba con isto.
Se Adormecido foi o responsable,
non sairá de alí con vida.
- Son todos desta semana? - Hai outra sala chea.
Mi madriña.
Isto é legal? Intentar desbloquear o móbil de alguén post mortem?
Cos mortos, non hai invasión da intimidade.
Só necesito un maldito match.
Que me vas contar. Paso o día en Hinge. E Tinder. E Coffee Meets Bagel.
Só fago match con frikis fetichistas de indias ou peor: de forenses.
Perdoa, nunca teño moito con quen falar.
Eses tráiochos agora.
Os porcos fetichistas lémbranme que, aínda que atope o amor da miña vida,
nunca saberei se lle gusto por quen son. Iso deshumaniza.
Xa.
Cando fago match cun fetichista de asiáticas, sígolle a corrente.
Chateo con eles ata que soltan as indecencias e logo publícoo na rede.
Ai, Deus.
REDE SEGURA
CONFIRMADO. LUZ VERDE. AO AMENCER. KA SPA.
Todo isto por un grupo de chat?
Que? Hostia, non!
FORENSE
- Mark, vai pasar algo no Ka Spa ás 6:00. - Amodo.
- Manda unha unidade xa. - Non podo actuar por unha suposición túa.
Suposición non! Vino!
Créote, pero non teño autoridade. Podo ir...
O carallo! Xa me ocupo eu.
Non sei se escollo estar aquí ou só fago o que creo que queres que faga.
Tanto dá.
- Pero non quero morrer. - Non vas morrer hoxe.
Irmán.
Se as cousas se torcen, mira por Bruce e por miña nai primeiro,
non por min nin por nada máis, si?
A familia Sun sempre será a miña familia.
Só Charles.
Os demais ídevos foder por aí.
As regras novas.
Onde vai meu irmán?
Vai estar ben.
Se fas o que eu digo.
Se pasa algo raro,
matádeos a todos...
pero deixádeme este a min.
SALA DE XEO
Quen é?
Que carallo? Pero que...?
Que? Ti quen es?
Quen...?
Ola? Quen é?
Charles? Es ti?
Estou aquí. Pero...
Ti estás ben?
Que está pasando?
Se non tenta o destino,
o deus Guan Yu estará con el.
Ei, creo que é Adormecido.
Si que ten pinta de estar a durmir.
E estou nunha sala
con varios foxos cheos de bólas de arxila.
Non, grazas, non fumo.
Non, é unha tradición antiga. Queren usarte como negociador.
Cólleo co índice e o corazón da man dereita.
Vale.
Aperta os cotenos contra o polgar del. Logo, mete o cigarro no peto.
Vale.
De acordo.
Merda.
Vale.
Fixéchelo? Asentiu?
Si. Ten un pescozo ben musculoso.
- Coñece a persoa, non o corazón. - Bruce, que di?
- Este idiota é só un mediador. Escoita. - Non oio nada.
Algo de idiotas?
- E escoitar... a papá... - Non son responsable do de teu pai.
As moscas non infestan un ovo intacto.
Os seus ovos!
Os ovos de papá.
O carallo, Bruce. Por que ía...?
O Monte Lu pode parecer unha cadea ou un pico.
Desde varios ángulos, o Monte Lu vese distinto.
Non se ve a súa verdadeira cara.
- Porque un está no Monte Lu. - Montañas! Fala diso.
- Pero eu non estou na montaña. - Dío seguido.
Bruce, céntrate!
- Entender o noso verdadeiro inimigo é... - Os nosos verdadeiros inimigos entenden...
Luo Luo.
Como era a última palabra? LOL?
Bruce!
Viaxei ata aquí para dicirche que temos un inimigo común, Sun Pequeno.
É vello e novo a un tempo e ameázanos a todos se non loitamos xuntos.
Debemos loitar para...
- Xefe! - Axuda!
- Bruce? Bruce! - Socorro!
SALA DE XEO. 8 oC
SALA DE ARXILA
Bruce!
Ai, Deus!
Hostia!
Charles, coidado!
- Bruce, sae de aquí! - E ti?
Vai onda Botas Sanguentas!
Vai!
Cago na hostia.
Imos morrer todos!
- E Charles? - Mandoume vir onda ti e liscar!
Non son os meus homes.
Que veñan, logo!
Merda!
Como teño o pelo?
- Coma o de Ekin Cheng. - Ben.
Vamos!
Deixa un para interrogalo!
Vamos.
- Charles! - Non vos preocupedes! Liscade!
Para quen traballas?
Que son as cintas vermellas?
Hai que cortar o mal de raíz.
Hostia.
Subtítulos: Ana M. Fernández Fernández